
Αρ. Φύλλου 889 


9 Αυγούοτου 1993 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων εξήντα ενός (61) κτι¬ 
ρίων που βρίσκονται στον οικισμό Πόρου (Ν. Αττι¬ 
κής) και καθορισμός ειδικών όρων και περιορισμών 

δόμησης αυτών. 1 

Χαρακτηρισμός ως διατηρητέων τριάντα έξι (36) κτι¬ 
ρίων που βρίσκονται εντός του ρυμοτομικού σχεδίου 
Αθηνών (περιοχή Νεάπολης) μεταξύ των οδών Καλ- 
λιδρομίου, Ασκληπιού, Φωτίου Πατριάρχου, Σαρα- 
νταπήχου, Βουλγαροκτόνου και Χαριλάου Τρι- 
κούπη, και καθορισμός ειδικών όρων και περιορι-,^ 
σμών δόμησης αυτών. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 75164/4348 (1) 

Χαρακτηρισμός ως διατηρητέων εξήντα ενός (61) κτιρίων 
που βρίσκονται στον οικισμό Πόρου (Ν. Αττικής) και κα¬ 
θορισμός ειδικών όρων και περιορισμών δόμησης αυ- 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1;'Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«Γ.Ο.Κ,» και άλλες σχετικές διατάξεις» (Α' 91). 

958/1992 απόφαση του Πρωθυπουργού και 


->·· απόφαση του ι ιρωουιιουργου και 

Ι^ου^^^ρι^ερίβάλλοντος Χωροταξίας καΓΔημοσΙών 
Έργων «Ανάθεση αρμοδιοτήτων στους ΥφυπδΟργούφΠέ- 
ριβάλλοντος Χωροταξίας και Δημοσίων Έργων Χρήστο 
Κατσιγιάννη'καί, Γεώργιο Βουλγαράκη» (Β' 744). 

3. Την 67598/758/16,6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στον Γενικό Γραμ- 
ματέα, στους Γενικούς Διευθυντές και στους Προϊσταμέ¬ 


νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β' 435). 

4. Τις διατάξεις της παρ. Β3 του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού- 

■ ,,νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α’ 9). 

5. Τις από 19.9.1991 και 30.10.1992 αιτιολογικές εκ¬ 
θέσεις της Διεύθυνσης Πολεοδομικού Σχεδιασμού - 
Τμήμα Παραδοσιακών Οικισμών. 

6. Τις 591/14.10.1991 και 796/25.11.1992 γνωμοδο¬ 
τήσεις του Κεντρικού Συμβουλίου Χωροταξίας Οικισμού 
και Περιβάλλοντος. 

7. Τις αντιρρήσεις των ενδιαφερομένων Χαράλαμπου 
^Βλάχου (αρ. πρωτ. 406/11/14.2.1992), Αικατερίνης Μα- 
ρντοποϋλου (αρ. πρωτ. 406/14.2.1992), Μαρίας Παλαιο- 
* λόγου (αρ. πρωτ. 406/9/14.2.1992, Παρασκευής Λαού¬ 
του (αρ. πρωτ. 406/8/14.2.1992), Αικατερίνης Μαντο- 
πούλου, Μίνας Μαντοπούλου, Τασίας Μαντοπούλου - 
Σαρδή και Γεωργίου Μαντόπουλου (αρ. πρωτ. 406/7/ 

14.2.1992) , Γεωργίου Παναγιωτόπουλου, Αντιγόνης χή¬ 
ρας X. Παναγιωτόπουλου και Διδώς Κώνστα (αρ. πρωτ. 
406/6/14.2.1992), Ελένης Καταβολάδα - Μουρτζούκου 
και Τίτσας Καταβολάδα (αρ. πρωτ. 406/4/14.2.1992), 
Κωνσταντίνου Κωστόπουλου (αρ. πρωτ. 
406/3/14.2.1992), Μαρίας Μαρκοπούλου, Ελευθερίας 
Ξάνθη και Σταματίνας Κακαντώνη (αρ. πρωτ. 406/2/ 

14.2.1992) , Γεωργίου και Ευαγγέλου Στρατηγού (αρ. 

: πρωτ. 406/1 /14.2.1992 και Μαρίνας χήρας Γ. Σαμπάνη 
(άρ.πρώτκ 406/5/14.2.1992). 

8. Το γεγονός ότι παρήλθε άπρακτη η προθεσμία που 
προβλέπεται από τις διατάξεις του άρθρου 4 παρ. 2 του Ν. 
1577/1985 (Α' 210) όπως τροποποιήθηκε με την παρ. 2 
του άρθρου ,1 του Ν. 1772/1989 (Α' 91) χωρίς να περιέλ¬ 
θουν στην 1 Διεύθυνση Πολεοδομικού Σχεδιασμού, Τμήμα 
Παραδοσιακών Οικισμών, τυχόν αντιρρήσεις των υπολοί- 


\ ·- *» 

• 9. Τις διατάξεις του άρθρου 29Α του Ν. 1558/1985 
... όπως αυτό προστέθηκε με το άρθρο 27 του Ν. 2081/1992 
Ία' 154) και το γεγονός ότι από τις κανονιστικές διατάξεις 
αυτής της, απόφασης δεν προκαλείται δαπάνη σε βάρος 
του κρατικού "προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζονται ως διατηρητέα εξήντα ένα (61) κτί¬ 
ρια που βρίσκονται στον Πόρο (Ν. Αττικής) όπως είναι ση- 

μειωμένα με αντίστοιχο αύξοντα αριθμό από 1 έως 61 οτο 
σχετικό πρωτότυπο διάγραμμα σε κλίμακα 1:2000 που θε¬ 
ωρήθηκε από τον Προϊστάμενο της Διεύθυνσης Τοπογρα- 
φΐκών Εφαρμογών με την 75164/1993 πράξη του και που 
αντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Διατηρητέο θεωρείται το εκάστοτε αρχικό κτίριο κα¬ 
θώς και τα στοιχεία του περιβάλλοντος χώρου αυτού (μά¬ 
ντρες, αυλόθυρες, φούρνοι, κρήνες, βοτσαλωτά δάπεδα, 
κλπ.) όπως και οι εναρμονιζόμενες με αυτό μεταγενέστε¬ 
ρες προσθήκες όχι όμως και τα πόσης φύσεως καθ' ύψος 
η κατ’ επέκταση υπάρχοντα προσκτίσματα που αλλοιώ¬ 
νουν το αρχικό κτίριο. 

Ο καθορισμός των προσκτισμάτων αυτών που επιβάλ¬ 
λεται να αφαιρεθούν ή να τροποποιηθούν σύμφωνα με τις 
μορφολογικές διατάξεις του παρόντος διατάγματος γίνε¬ 
ται από την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων τους 
καθώς και η κατεδάφισή τους στο σύνολό τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων η στατική ενίσχυση και η εσωτερική διαρύθ- 
μιση των κτιρίων που χαρακτηρίζονται ως διατηρητέα, 
εφόσον δεν αλλοιώνεται ο αρχιτεκτονικός χαρακτήρας 
τους και δεν θίγονται τα διατηρητέα στοιχεία τοίις. 

5. Δεν επιτρέπεται η τοποθέτηση φωτεινών επιγραφών 
ή διαφημίσεων στα χαρακτηριζόμενα ως διατηρητέα κτί¬ 
ρια. Επιτρέπονται μόνο οι περιορισμένων διαστάσεων επι¬ 
γραφές που πληροφορούν για τη χρήση των διατηρητέων 
κτιρίων. 


Κατ’ εξαίρεση επιτρέπεται η τοποθέτηση επιγραφών 
στο ισόγειο των καταστημάτων που αναφέρονται αποκλει¬ 
στικά στο όνομα και στο αντικείμενο των εργασιών τους. 

Απαγορεύεται η ξενόγλωσση επιγραφή χωρίς την ταυ- 
τότοχρονη με ελληνικά γράμματα, ίσου τουλάχιστον μεγέ¬ 
θους με τα ξένα στοιχεία και μετά από έγκριση της ΕΠΑΕ η 
οποία γενικά εγκρίνει και τις διαστάσεις, την μορφή και τη 
θέση της πινακίδας στο κτίριο. 

6. Αιτήσεις για προσθήκες στα διατηρητέα κτίρια απο- 
στέλλονται από την Πολεοδομική Υπηρεσία στην αρμόδια 
Υπηρεσία του ΥΠΕΧΩΔΕ με γνώμη της Επιτροπής Πολεο- 
δομικού και Αρχιτεκτονικού Ελέγχου (Ε.Π.Α.Ε.) και ειδικές 
ρυθμίσεις σύμφωνα με τις διατάξεις του άρθρου 4 παρ. 2 
του Ν. 1577/1985 «Περί ΓΟΚ» (Α' 210) εφόσον δεν παρα¬ 
βλάπτεται το διατηρητέο κτίριο και ο χώρος που το περι¬ 
βάλλει. 

7. Για οποιαδήποτε επέμβαση στο εξωτερικό και εσω¬ 
τερικό των διατηρητέων κτιρίων καθώς και για την τοπο¬ 
θέτηση επιγραφών, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβε(ίτνήσεώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 1993 

Με εντολή Υφυπουργού 
Η Γενική Γραμματέας 

ΕΛΣΑ ΠΑΠΑΔΗΜΗΤΡΙΟΥ 

Αριθ. 75122/4240 (2) 

Χαρακτηρισμός ως διατηρητέων τριάντα έξι (36) κτιρίων 
που βρίσκονται εντός του ρυμοτομικού σχεδίου Αθη¬ 
νών (περιοχή Νεάπολης) μεταξύ των οδών Καλλιδρο- 
μίου, Ασκληπιού, Φωτίου Πατριάρχου, Σαρανταπήχου, 
Βουλγαροκτόνου και Χαριλάου Τρικούπη, και καθορι¬ 
σμός ειδικών όρων και περιορισμών δόμησης αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«Γ.Ο.Κ.» και άλλες σχετικές διατάξεις» (Α' 91). 

2. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στον Γ ενικό Γ ραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β' 435). 

4. Τις διατάξεις της παρ. Β του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Τις από 30.11.1992 αιτιολογική έκθεση της Διεύθυν¬ 
σης Πόλεοδομικού Σχεδιασμού - Τμήμα Παραδοσιακών 
Οικισμών. 

6. Το 101394/13273/30.11.1992 έγγραφο της Διεύ¬ 
θυνσης Πολεοδομικού Σχεδιασμού (Τμήμα Παραδοσια¬ 
κών Οικισμών) προς τον Δήμο Αθηναίων και το 27832/ 
24.3.1993 απαντητικό αυτού. 

7. Τις αντιρρήσεις των ενδιαφερομένων Μαρίας Παπα- 
δημητρίου (αριθμ. πρωτ. 55316/1715/10.3.1993), Πηνε¬ 
λόπης Φιλίνη και Ιωάννας Μαλάμου (αριθ. πρωτ. 55211/ 
1710/10.3.1993) Μερκούριου Καραφωτιά και Ευφροσύ¬ 
νης Καραφωτιά (αριθ. πρωτ. 55259/1713/10.3.1993). 

8. Το γεγονός ότι παρήλθε άπρακτη η προθεσμία που 
προβλέπεται από την παρ. 2 του άρθρου 4 του Ν. 1577/ 
1985 «ΓΟΚ» (Α' 210) όπως τροποποιήθηκε με την παρ. 2α 
του άρθρου 1 του Ν. 1772/1988 (Α' 91) χωρίς να περιέλ¬ 
θουν στη Διεύθυνση Πολεοδομικού Σχεδιασμού, τυχόν 
αντιρρήσεις των υπολοίπων ενδιαφερομένων. 

9. Τις από 7.5.1993 παρατηρήσεις της Διεύθυνσης Πο- 
λεοδομικοϋ Σχεδιασμού επί των αντιρρήσεων των ενδια¬ 
φερομένων καθώς και του Δήμου Αθηναίων. 

10. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού "προϋπολογισμού και του οικείου Δήμου, 
αποφασίζουμε: 

1. Χαρακτηρίζονται ως διατηρητέα τριάντα έξι (36) κτί¬ 
ρια που βρίσκονται εντός του ρυμοτομικού σχεδίου Αθη¬ 


νών (περιοχή Νεάπολης) μεταξύ των οδών Καλλιδρομίου, 
Ασκληπιού, Φωτίου Πατριάρχου, Σαρανταπήχου, Βουλγα- 
ροκτόνου και Χαριλάου Τρικούπη, όπως αυτά φαίνονται με 
μαύρη διαγράμμιση στο σχετικό πρωτότυπο διάγραμμα σε 
κλίμακα 1:1000 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 75122/ 
1993 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

Πίνακας διατηρητέων κτιρίων 

α/α Διεύθυνση κτιρίων 

1. Μαυρομιχάλη 113 και Αριανίτου 

2. Μαυρομιχάλη 93 και Σμολένσκη 

3. Μαυρομιχάλη 116 Α 

4. Μαυρομιχάλη 114 και Τσιμισκή 

5. Μαυρομιχάλη 88 

6. Τσιμισκή 37 

7. Τσιμισκή 38 

8. Βουλγαροκτόνου 38 

9. Βουλγαροκτόνου 27 

10. Βουλγαροκτόνου 11 και Ασκληπιού 

11. Ασκληπιού 98 Α και Βουλγαροκτόνου 

12. Ασκληπιού 96 

13. Ασκληπιού 74 και Ισαύρων 

14. Ασκληπιού 60 και Σέργιου Πατριάρχου 8 

15. Ασκληπιού 101 και Ισαύρων 

16. Ασκληπιού 97 

17. Δαφνομίλη 35 

18. Δαφνομίλη 8 

19. Δαφνομίλη 22 και Σερρών 

20. Δαφνομίλη 34 

21. Αγ. Ισιδώρου και Ασκληπιού 42 

22. Αγ. Ισιδώρου 2 

23. Ισαύρων 16 Β 

24. Ισαύρων 7 

25. Ισαύρων 8 , 

26. Νικηφόρου Ουρανού 56 

27. Νικηφόρου Ουρανού 42 

28. Νικηφόρου Ουρανού 38 

29. Νικηφόρου Ουρανού 30 

30. Νικηφόρου Ουρανού 28 

31. Νικηφόρου Ουρανού 26 

32. Νικηφόρου Ουρανού 31 και Ισαύρων 

33. Φωτίου Πατριάρχου 15 

34. Φωτίου Πατριάρχου 19 

35. Τηλεμάχου 3 

36. Αριανίτου 10 

2. Διατηρητέο χαρακτηρίζεται το αρχικό εκάστοτε κτί¬ 
ριο καθώς και τα στοιχεία του περιβάλλοντος χώρου αυτού 
(μάνδρες, κρήνες, αυλόθυρες, βοτσαλωτά δάπεδα) όπως 
και οι εναρμονιζόμενες με το αρχικό κτίριο μεταγενέστε¬ 
ρες προσθήκες όχι όμως και τα πόσης φύσεως καθ’ ύψος 
η κατ’ επέκταση υπάρχοντα προσκτίσματα που αλλοιώ¬ 
νουν το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ). 

3. Στα πιο πάνω κτίρια που χαρακτηρίζονται ως διατηρη¬ 
τέα απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή καλλιτεχνι¬ 
κών διακοσμητικών στοιχείων τους, όσο και του κτιρίου 
συνολικά, πλην των προκτισμάτων ή των στοιχείων των 
κτιρίων για τα οποία η ΕΠΑΕ έχει γνωμοδοτήσει για την 
αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων η στατική ενίσχυση και η εσωτερική διαρύθ- 
μιση των κτιρίων που χαρακτηρίζονται ως διατηρητέα, 
εφόσον δεν αλλοιώνεται ο γενικός αρχιτεκτονικός χαρα¬ 
κτήρας του κτιρίου και δεν θίγονται τα διατηρητέα στοι¬ 
χεία τους. 

5. Σε περίπτωση αποκατάστασης του κτιρίου που έχει 
υποστεί μεγάλες αλλοιώσεις και υπάρχουν ανεπαρκή 
στοιχεία για το ίδιο το κτίριο, λαμβάνεται υπόψη η βασική 
αρχιτεκτονική σύνθεση και η συγγενής μορφολογία και τε¬ 
χνολογία των όψεων των κτιρίων της περιοχής. 

6. α) Αιτήσεις για προσθήκες και γενικότερα για ειδικές 
ρυθμίσεις στα διατηρητέα κτίρια αποστέλλονται από την 
Πολεοδομική Υπηρεσία στην αρμόδια Υπηρεσία του 
Υπουργείου Περιβάλλοντος Χωροταξίας και Δημοσίων 
Έργων με γνώμη της Επιτροπής Πολεοδομικού και Αρχι¬ 
τεκτονικού Ελέγχου (ΕΠΑΕ) σύμφωνα με την παρ. 2 του 
άρθρου 4 του Ν. 1577/85 περί «ΓΟΚ» εφόσον δεν παρα¬ 
βλάπτεται το διατηρητέο κτίριο και ο χώρος που το περι¬ 
βάλλει. 

β) Κατ’ εξαίρεση από το προηγούμενο εδάφιο και με σύμ¬ 
φωνη γνώμη της ΕΠΑΕ επιτρέπονται προσθήκες κατ' επέ¬ 
κταση διατηρητέου κτιρίου περιορισμένων διαστάσεων 
εφόσον κριθούν απαραίτητες για τη λειτουργική εξυπηρέ¬ 
τηση του κτιρίου. 


7. α) Απαγορεύεται η τοποθέτηση φωτεινών επιγραφών 
και διαφημίσεων στα χαρακτηριζόμενα ως διατηρητέα κτί¬ 
ρια. Επιτρέπονται μόνο οι περιορισμένων διαστάσεων επι¬ 
γραφές που πληροφορούν για την χρήση των χώρων των 
κτιρίων. 

β) Κατ’ εξαίρεση επιτρέπεται η τοποθέτηση φωτεινών 
επιγραφών στο ισόγειο καταστημάτων που αναφέρονται 
αποκλειστικά στο όνομα και στο αντικείμενο των εργασιών 
τους. 

Οι φωτεινές επιγραφές στα ισόγειο των καταστημάτων, 
έστω και αν τοποθετούνται μέσα στις προσθήκες, έχουν 
χρώμα λευκό ή κίτρινο, σταθερό και συνεχές και αποτε¬ 
λούνται από μεμονωμένα στοιχεία, γράμματα, αριθμούς. 

8. Για οποιαδήποτε εργασία στο εξωτερικό ή εσωτερικό 
των διατηρητέων κτιρίων και στο χώρο που τα περιβάλλει 
καθώς και για την τοποθέτηση επιραφών, απαιτείται η 
έγκριση της Ε.Π.Α.Ε.. 

9. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 1993 

Με εντολή Υφυπουργού 
Η Γενική Γραμματέας 
ΕΛΣΑ ΠΑΠΑΔΗΜΗΤΡΙΟΥ 

